CELEX: 62005TJ0396
Välityslauseke
Sopimus, joka koskee kaupunkikiinteistön korjaushanketta
Maksettujen ennakkojen osittainen palautus
Komission velvoittaminen suorittamaan loppusumma
Komission vastakanne
Kumoamiskanne
Saatavien perintää koskeva päätös
Veloituslasku
Sopimukseen perustuvat toimet
Tutkimatta jättäminen
Saatavien kuittaaminen

–
Asiassa T-396/05 komission päätöksen, jolla perittiin takaisin komission ja kantajan välisen sopimuksen perusteella maksettuja
ennakkoja, ja komission päätöksen, jolla kuitattiin kantajan ja komission keskinäiset saatavat, EY 230 artiklaan perustuva
kumoamisvaatimus
–
Asiassa T-397/05 vaatimus siitä, että komissio on sopimukseen perustuvan vastuunsa perusteella velvoitettava suorittamaan
samaan sopimukseen perustuvan tuen loppuosa EY 238 artiklan nojalla
Ratkaisu
1)
Kanne jätetään tutkimatta asiassa T-396/05 siltä osin kuin se kohdistuu veloituslaskuun nro 3240705638 ja Euroopan yhteisöjen
komission 30.8.2005 päivättyyn kirjeeseen sisältyneeseen takaisinperintää koskevaan päätökseen.
2)
Komission 5.10.2005 päivättyyn kirjeeseen sisältyneen sellaisen päätöksen kumoamista koskevaa vaatimusta ei ole enää tarpeen
ratkaista asiassa T-396/05, jolla Architecture, microclimat, énergies douces – Europe et Sud SARLilta (ArchiMEDES) vaadittiin
vastakkaisten saatavien kuittausta.
3)
Kanne hylätään asiassa T-397/05.
4)
ArchiMEDES velvoitetaan maksamaan asiassa T-397/05 komissiolle 148 256,86 euroa sekä tälle summalle laskettavat viivästyskorot
Ranskan oikeudessa vahvistetun lakisääteisen korkokannan mukaan velan täysimääräiseen maksamiseen saakka, eikä tämä korko
saa ylittää 5,5:tä prosenttia vuodessa.
5)
ArchiMEDES vastaa asiassa T-396/05 omista oikeudenkäyntikuluistaan, ja se velvoitetaan korvaamaan puolet komission oikeudenkäyntikuluista
välitoimimenettelystä asiassa T-396/05 R aiheutuneet oikeudenkäyntikulut mukaan lukien.
6)
ArchiMEDES velvoitetaan asiassa T-397/05 korvaamaan oikeudenkäyntikulut välitoimimenettelystä asiassa T-397/05 R aiheutuneet
oikeudenkäyntikulut mukaan lukien.